
Parlamentul  României

Camera  Deputaţilor

Comisia pentru industrii si servicii









     Bucureşti, 24.02.2003









         Nr.23/35/2003

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea Ordonanţei Guvernului nr.25/2001 privind înfiinţarea Companiei Naţionale de Investiţii "C.N.I." - S.A.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

Parlamentul  României

Camera  Deputaţilor

Comisia pentru industrii si servicii

                                                                                                                                                                          Bucureşti, 24.02.2003









                                                                           Nr.23/35/2003

RAPORT

asupra proiectului de Lege pentru modificarea Ordonanţei Guvernului nr.25/2001

 privind înfiinţarea Companiei Naţionale de Investiţii "C.N.I." - S.A.



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru modificarea Ordonanţei Guvernului nr.25/2001 privind înfiinţarea Companiei Naţionale de Investiţii "C.N.I." - S.A., transmis cu adresa nr.4/2003, înregistrat sub nr.23/35 din 6 februarie 2003.



În raport cu obiectul de reglementare, proiectul de lege face parte din categoria legilor ordinare.



Proiectul de lege a fost transmis de către Guvern cu adresa nr.E 441 din 8 ianuarie 2003.



Proiectul de lege este însoţit de:


- avizul nr.63 din 11.02.2003 al Comisiei pentru buget, finanţe şi bănci;



- avizul nr.716 din 19.02.2003 al Comisiei juridice, de disciplină şi imunităţi;


- avizul nr.1669 din 16.12.2002 al Consiliului Legislativ;


- avizul nr.3254 din 18.12.2002 al Consiliului Economic şi Social.



Ordonanţa are ca obiect de reglementare modificarea Ordonanţei Guvernului nr.25/2001 privind înfiinţarea Companiei Naţionale de Investiţii C.N.I. - S.A., în scopul creării cadrului legal pentru ca această companie să poată derula programe de lucrări de intervenţie de urgenţă la costrucţiile vulnerabile şi care prezintă pericol public în caz de cutremure de pământ, inundaţii, alunecări de teren, tasări sau prăbuşiri de teren.



În şedinţa din 19 februarie 2003, membrii comisiei, în conformitate cu prevederile art.60 din Regulamentul Camerei Deputaţilor, au dezbătut proiectul de lege şi au hotăprât, cu unanimitate de voturi, avizarea favorabilă a proiectului de lege cu amendamente admise.



Amendamentele comisiei se referă la:


- completarea obiectului de activitate al C.N.I. - S.A. în sensul că această societate să deruleze programe de interes public sau social în domeniul construcţiilor aprobate de Ministerul Lucrărilor Publice, Transporturilor şi Locuinţei;


- precizarea competenţelor de aprobare a acelor programe de interes public sau social în domeniul construcţiilor care se derulează prin C.N.I. - S.A.;


- precizări referitoare la modalitatea de modificare a anexei care cuprinde societatăţile comerciale care participă la formarea capitalului iniţial al C.N.I.



La lucrările comisiei au fost prezenţi 23 de deputaţi din totalul de 26 membri ai comisiei.



Au participat ca invitaţi din partea Ministerului Lucrărilor Publice, Transporturilor şi Locuinţei - domnul Dan Durleci - director general al C.N.I. - S.A. şi doamna Anca Dobre - şef al Oficiului juridic.

I.  A M E N D A M E N T E     A D M I S E

În urma dezbaterilor, Comisia pentru industrii şi servicii propune adoptarea proiectului de lege cu următoarele amendamente:

	Nr.

crt.
	Proiectul de Lege pentru modificarea OG nr.25/2001 privind înfiinţarea Companiei Naţionale de Investiţii "C.N.I." - S.A.


	Amendamente admise/Autorul
	Motivaţia

	0
	1
	2
	3

	1.
	Titlul legii

LEGE

pentru modificarea Ordonanţei Guvernului nr.25/2001 privind înfiinţarea Companiei Naţionale de Investiţii "C.N.I." - S.A.


	Nemodificat
	


	0
	1
	2
	3

	2. 
	Art.I. - Ordonanţa Guvernului nr.25/2001 privind înfiinţarea Companiei Naţionale de Investiţii "C.N.I." - S.A., publicată în Monitorul Oficial al României, Partea I, nr.472 din 17 august 2001, aprobată cu modificări prin Legea nr.117/2002, se modifică după cum urmează:

	Art.I. - Ordonanţa Guvernului nr.25/2001 privind înfiinţarea Companiei Naţionale de Investiţii "C.N.I." - S.A., publicată în Monitorul Oficial al României, Partea I, nr.472 din 17 august 2001, aprobată cu modificări prin Legea nr.117/2002, se modifică şi se completează după cum urmează:

	

	3. 
	1. Articolul 5 va avea următorul cuprins:

Art. 5. - Compania Naţională de Investiţii "C.N.I." - S.A. desfăşoară activităţi de interes public sau social în domeniul construcţiilor, scop în care poate propune Ministerului Lucrărilor Publice, Transporturilor şi Locuinţei programe privind derularea acestor activităţi, denumite în continuare programe de interes public sau social în domeniul construcţiilor. 


	1. Articolul 5 va avea următorul cuprins:

"Art. 5. - C.N.I. desfăşoară activităţi de interes public sau social  pe baza programelor de interes public sau social în domeniul construcţiilor, aprobate de Ministerul Lucrărilor Publice, Transporturilor şi Locuinţei." 

Raportorii
	Articolul 1 din OG nr.25/2001 denumeşte societatea C.N.I. Posibilitatea de a face propuneri MLPTL va fi preluată la art.6.

	4. 
	2. Articolul 6 va avea următorul cuprins:

Art. 6. - (1) Compania Naţională de Investiţii "C.N.I." - S.A. are, în principal, ca obiect de activitate: 


	2. Articolul 6 va avea următorul cuprins:

"Art. 6. - (1) C.N.I. are, în principal, ca obiect de activitate: 

Raportorii

	Consecvenţa textului.

	5. 
	a) urmărirea asigurării resurselor financiare pentru programele de interes public sau social în domeniul construcţiilor, ce cuprind programe de investiţii, lucrări de reparaţii curente şi capitale, consolidări şi alte lucrări similare;


	a) executarea programelor de interes public sau social în domeniul construcţiilor, aprobate de Ministerul Lucrărilor Publice, Transporturilor şi Locuinţei;
	Inversarea celor două texte în ordinea logică a desfăşurării activităţii CNI.

	6. 
	b) executarea programelor de interes public sau social în domeniul construcţiilor, aprobate de Ministerul Lucrărilor Publice, Transporturilor şi Locuinţei;
	b) urmărirea asigurării resurselor financiare pentru programele de interes public sau social în domeniul construcţiilor, ce cuprind programe de investiţii, lucrări de reparaţii curente şi capitale, consolidări şi alte lucrări similare;


	

	7. 
	
	b1) elaborarea de propuneri către Ministerul Lucrărilor Publice, Transporturilor şi Locuinţei privind programele de interes public sau social în domeniul construcţiilor.

Raportorii


	Preluarea tezei de la art.5.

	8. 
	c) realizarea unor operaţiuni de marketing, publicitate, reclamă, editare publicaţii şi imprimate în domeniul său de activitate;


	Nemodificat
	

	9. 
	d) achiziţionarea, realizarea sau vânzarea de tehnologie în domeniul său de activitate;


	Nemodificat
	

	10. 
	e) realizarea sau vânzarea de proiecte în domeniul său de activitate;


	Nemodificat
	

	11. 
	f) prestarea de servicii specifice, pentru investitori care finanţează realizarea acestor programe;


	f) prestarea de servicii specifice, pentru investitorii care finanţează realizarea  programelor de interes public sau social în domeniul construcţiilor;

Raportorii


	Consecvenţa textului.

	12. 
	(2) Construcţiile de interes public sau social executate prin Compania Naţională de Investiţii "C.N.I." - S.A. vor fi amplasate pe terenuri proprietate publică sau privată a statului ori a autorităţilor publice locale şi/sau pe terenuri proprietate privată a unor persoane fizice sau juridice, în funcţie de sursa de finanţare, cu respectarea prevederilor legale în vigoare;


	(2) Construcţiile de interes public sau social executate prin C.N.I. vor fi amplasate pe terenuri proprietate publică sau privată a statului ori a autorităţilor publice locale şi/sau pe terenuri proprietate privată a unor persoane fizice sau juridice, în funcţie de sursa de finanţare, cu respectarea prevederilor legale în vigoare;

Raportorii


	Consecvenţa textului.

	13. 
	(3) Realizarea programelor de interes public sau social în domeniul construcţiilor se face de Compania Naţională de Investiţii "C.N.I." - S.A. prin procedura de achiziţii publice, în condiţiile legii;


	(3) Realizarea programelor de interes public sau social în domeniul construcţiilor se face de C.N.I. prin procedura de achiziţii publice, în condiţiile legii;

Raportorii


	

	14. 
	(4) Supravegherea proiectării şi executării construcţiilor şi derulării programelor de interes public sau social în domeniul construcţiilor, aprobate de Ministerul Lucrărilor Publice, Transporturilor şi Locuinţei se realizează de către C.N.I.


	(4) Supravegherea proiectării şi executării construcţiilor şi derulării programelor de interes public sau social în domeniul construcţiilor, aprobate de Ministerul Lucrărilor Publice, Transporturilor şi Locuinţei precum şi recepţia lucrărilor respective executate se realizează de către C.N.I."

Raportorii


	Preluarea tezei de la alin.(5).

	15. 
	(5) Recepţia lucrărilor se face de Compania Naţională de Investiţii "C.N.I." - S.A. potrivit prevederilor legale în vigoare.


	Se elimină.


	Teza a fost preluată la alin.(4).

	16. 
	3. La articolul 7, partea introductivă va avea următorul cuprins:

Art.7. - Sursele de finanţare pentru realizarea programelor de interes public sau social în domeniul construcţiilor administrate de Compania Naţională de Investiţii "C.N.I." - S.A. se constituie din:


	3. La articolul 7, partea introductivă va avea următorul cuprins:

"Art.7. - Sursele de finanţare pentru realizarea programelor de interes public sau social în domeniul construcţiilor administrate de C.N.I. se constituie din:"


	Consecvenţa textului.

	17. 
	4. Articolul 8 va avea următorul cuprins:

Art.8. - (1) Pentru programele de interes public sau social în domeniul construcţiilor, aprobate de Ministerul Lucrărilor Publice, Transporturilor şi Locuinţei, Compania Naţională de Investiţii "C.N.I." - S.A. va întocmi programe anuale, în colaborare cu autorităţile administraţiei publice locale, care îi pun la dispoziţie terenuri cu acces la utilităţile necesare.


	4. Articolul 8 va avea următorul cuprins:

"Art.8. - (1) Pentru derularea programelor de interes public sau social în domeniul construcţiilor, aprobate de Ministerul Lucrărilor Publice, Transporturilor şi Locuinţei, C.N.I. va întocmi programe anuale, în colaborare cu autorităţile administraţiei publice locale, care îi pun la dispoziţie terenuri cu acces la utilităţile necesare.

Raportorii
	Consecvenţa textului.

	18. 
	(2) Aprobarea documentaţiilor tehnico-economice ale obiectivelor incluse în programul prevăzut la alin.(1), se face în condiţiile legii.


	(2) Aprobarea documentaţiilor tehnico-economice ale obiectivelor incluse în programele prevăzute la alin.(1), se face în condiţiile legii.

Raportorii


	Corelare cu alin.(1) prin folosirea aceluiaşi număr al substantivului respectiv.

	19. 
	(3) Pentru asistenţa tehnică asigurată de Compania Naţională de Investiţii "C.N.I." - S.A. în pregătirea şi derularea programelor de investiţii, inclusiv pentru plata personalului de supraveghere pe parcursul realizării acestora, în devizul general al lucrării se vor prevedea cheltuieli forfetare în cuantum, de 5% din valoarea lucrărilor de construcţii-montaj. Aceste sume constituie venituri ale Companiei Naţionale de Investiţii "C.N.I." - S.A. şi se încasează pe măsura decontării lucrărilor executate.


	(3) Pentru asistenţa tehnică asigurată de C.N.I. în pregătirea şi derularea programelor de investiţii, inclusiv pentru plata personalului de supraveghere pe parcursul realizării acestora, în devizul general al lucrării se vor prevedea cheltuieli forfetare în cuantum, de 5% din valoarea lucrărilor de construcţii-montaj. Aceste sume constituie venituri ale C.N.I. şi se încasează pe măsura decontării lucrărilor executate.


	Consecvenţa textului.

	20. 
	(4) Pentru asistenţa tehnică asigurată de Compania Naţională de Investiţii "C.N.I." - S.A. în pregătirea şi derularea programelor de lucrări de reparaţii curente şi capitale, consolidări şi alte lucrări similare, inclusiv pentru plata personalului de supraveghere pe parcursul realizării acestora, în devizul general al lucrării se vor prevedea cheltuieli forfetare în cuantum de 5% din valoarea devizului. Aceste sume constituie venituri ale Companiei Naţionale de Investiţii "C.N.I." - S.A. şi se încasează pe măsura decontării lucrărilor executate.


	(4) Pentru asistenţa tehnică asigurată de C.N.I. în pregătirea şi derularea programelor de lucrări de reparaţii curente şi capitale, consolidări şi alte lucrări similare, inclusiv pentru plata personalului de supraveghere pe parcursul realizării acestora, în devizul general al lucrării se vor prevedea cheltuieli forfetare în cuantum de 5% din valoarea devizului. Aceste sume constituie venituri ale C.N.I. şi se încasează pe măsura decontării lucrărilor executate."

	Consecvenţa textului.

	21. 
	5. Alineatul (2) al articolului 9 va avea următorul cuprins:

(2) Programele de interes public sau social în domeniul construcţiilor finanţate prin Ministerul Lucrărilor Publice, Transporturilor şi Locuinţei pot fi derulate prin Compania Naţională de Investiţii "C.N.I." - S.A., în baza ordinului ministrului lucrărilor publice, transporturilor şi locuinţei.


	5. Alineatul (2) al articolului 9 va avea următorul cuprins:

"(2) Programele de interes public sau social în domeniul construcţiilor finanţate prin Ministerul Lucrărilor Publice, Transporturilor şi Locuinţei care vor fi derulate prin C.N.I. se stabilesc prin ordin al ministrului lucrărilor publice, transporturilor şi locuinţei."
Raportorii


	Exprimare mai clară.

	22. 
	Art. 10. - C.N.I. poate contracta credite garantate de stat, credite cu garanţie guvernamentală sau credite garantate cu bunurile deţinute în proprietate, pentru realizarea unor programe de investiţii proprii privind construirea unor obiective pe care le poate exploata în regim de închiriere sau le poate înstrăina în condiţiile legii.

(text Legea nr.117/2002 pentru aprobarea O.G. nr.25/2001)
	După punctul 5 se introduce punctul 6 cu următorul cuprins:
6. Articolul 10 va avea următorul cuprins:

"Art. 10. - C.N.I. poate contracta credite garantate de stat, credite cu garanţie guvernamentală sau credite garantate cu bunurile deţinute în proprietate, pentru realizarea unor programe de investiţii proprii privind construirea unor obiective de interes public sau social pe care le poate exploata în regim de închiriere sau le poate înstrăina în condiţiile legii, dar fără a afecta desfăşurarea programelor de interes public sau social în domeniul construcţiilor."

Raportorii


	Precizare necesară şi stabilirea priorităţilor în derularea activităţii proprii companiei.

	23. 
	6. Alineatul (1) al articolului 11, va avea următorul cuprins:

Art.11. - (1) Personalul necesar în vederea desfăşurării activităţii Companiei Naţionale de Investiţii "C.N.I." - S.A. se încadrează în condiţiile legii.


	Punctul 6 devine punctul 7 cu următorul cuprins:

7. Alineatul (1) al articolului 11, va avea următorul cuprins:

"Art.11. - (1) Personalul necesar în vederea desfăşurării activităţii C.N.I. se încadrează în condiţiile legii."
Raportorii


	Consecvenţa textului.

	24. 
	Art.12. - (2) Componenţa şi atribuţiile adunării generale a acţionarilor sunt prevăzute în statutul C.N.I. 

(text O.G. nr.25/2001)
	După punctul 7 se introduc punctele 8 şi 9 cu următorul cuprins:
8. Alineatul 2 al articolului 12 va avea următorul cuprins:

"(2) Atribuţiile adunării generale a acţionarilor sunt prevăzute în statutul C.N.I."

Raportorii


	Componenţa este stabilită prin lege.

	25. 
	Art. 14. - Anexa face parte integrantă din prezenta ordonanţă. 

(text Legea nr.117/2002 pentru aprobarea O.G. nr.25/2001)
	9. Articolul 14 va avea următorul cuprins:

"Art. 14. - Anexa face parte integrantă din prezenta ordonanţă şi poate fi modificată prin hotărâre a Guvernului."

Raportorii
	Prin privatizarea unora din societăţile comerciale acţionare va fi necesară modificarea anexei.

	26. 
	Art.II. - Ordonanţa Guvernului nr.25/2001, aprobată cu modificări prin Legea nr.117/2002, precum şi cu modificările aduse prin prezenta lege, va fi republicată în Monitorul Oficial al României, dându-se textelor o nouă numerotare.


	Nemodificat
	


                                       PREŞEDINTE,                                                                        SECRETAR,

                                         István Antal                                                                         Cristian Buzea

                                                                                                                  RAPORTORI







Dep.Istvan Antal - UDMR

Dep.Istvan Erdei - UDMR







Dep.Ioan Bivolaru - PSD

Dep.Florentin Sandu - PSD







Dep.Aurelia Vasile - PSD

Dep.Ioan Miclea - PRM







Dep.Robert Raduly - UDMR

Dep.Cristian Buzea - PRM







Dep.Olga Voinea - PSD

Dep.Dumitru Chiriţă - PSD







Dep.Mihail Fâcă - PSD

Dep.Oana Manolescu - Minorităţi







Dep.Pavel Târpescu - PSD

Dep.Luca Ştefănoiu - PSD

Expert,

Silvia Vlăsceanu

